**PROCES VERBAL**

**Nr.130 din 06.06.2012**

***al şedinţei Consiliului de Observatori al Instituţiei Publice Naţionale***

***a Audiovizualului Compania “Teleradio-Moldova”***

**Au fost prezenţi**

***membrii Consiliului de Observatori:* Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN** (*Viorica MEŞINĂ-PRODAN a întârziat 7 minute*)**.**

**Au asistat:**

**A.Dorogan** – Directorul radiodifuziunii IPNA Compania „Teleradio-Moldova”, **T.Vlas** – Șefa Departamentului programe și planificare, **I.Mazur –** Coordonator de proiect CJI.

**Ordinea de zi publicată:**

*1) Reflectarea subiectelor de interes public în serviciile de programe ale IPNA Compania „Teleradio-Moldova”.*

*2) Concursul pentru suplinirea funcţiei de director al televiziunii IPNA Compania „Teleradio-Moldova”.*

*3) Diverse.*

S-a votat începerea şedinţei.

**„Pentru” – 5 voturi**.

S-a propus aprobarea *Ordinii de zi* cu următoarele modificări:

*1) Alegerea secretarului ședinței Consiliului de Observatori*.

*2) Reflectarea subiectelor de interes public în serviciile de programe ale IPNA Compania „Teleradio-Moldova”*.

*3) Concursul pentru suplinirea funcţiei de director al televiziunii IPNA Compania „Teleradio-Moldova”*.

*4) Diverse*.

**S-a votat: „Pentru” – 5 voturi.**

***1. Alegerea secretarului şedinţei CO din 6 iulie 2012*.**

A fost propusă candidatura dnei V.Bogatu în calitate de secretar al şedinţei.

**S-a votat: „Pentru” – 5 voturi.**

***2. Reflectarea subiectelor de interes public în serviciile de programe ale IPNA Compania „Teleradio-Moldova”*.**

I.Mazur – Coordonator de proiect CJI, a prezentat *Raportul de monitorizare nr.6 al Centrului pentru Jurnalism Independent „Reflectarea de către mass-media a subiectelor de interes public”* pentru perioada februarie-aprilie 2012. El a menționat că s-a îmbunătățit vizibilitatea temei respective la radiodifuzorul public. Drept o evoluție pozitivă la Radio Moldova este creșterea numărului de experți. Un aspect negativ este numărul scăzut de protagoniști și numărul surselor de informare la anumite subiecte.

A.Dorogan a menţionat deficitul de jurnaliști pe segmentul economie: „recunosc că pe viitor trebuie să ne preocupăm de pregătirea tinerilor jurnaliști în acest domeniu”. Sunt necesare și traning-uri în acest scop.

Membrii CO au adresat întrebări și s-au expus pe marginea *raportului de monitorizare*. A fost menționată utilitatea unor asemenea rapoarte de monitorizare, elaborate de societatea civilă.

A fost supus votului proiectul *Hotărârii cu privire la monitorizarea reflectării subiectelor de interes public, în perioada februarie-aprilie, în emisiunile „Panorama zilei” și „Mesager” din serviciile de programe „Radio Moldova” și „Moldova 1”*.

**S-a votat: „Pentru” – 6 voturi.**

***3) Concursul pentru suplinirea funcţiei de director al televiziunii IPNA Compania „Teleradio-Moldova”*.**

Membrii CO au pus în discuție proiectul*Regulamentului ad-hoc cu privire la concursul pentru suplinirea funcţiei de director al televiziunii IPNA Compania „Teleradio-Moldova”*.

Au fost supuse dezbaterilor mai multe reglementări din proiectul de regulament: conţinutul dosarului de participare la concurs, exigenţe faţă de candidaţii la concursul pentru suplinirea funcţiei de director al televiziunii IPNA Compania „Teleradio-Moldova” etc.

A fost supus votului proiectul *Hotărârii cu privire la concursul pentru suplinirea funcţiei de director al televiziunii IPNA Compania „Teleradio-Moldova”*.

**S-a votat: „Pentru”** – 5 voturi (A.Peru-Balan, V.Bogatu, V.Țapeș, R.Lozinschi-Hadei, V.Meșină-Prodan), **„Contra”** – 1 vot (E.Rîbca)**.**

***4. Diverse.***

Membrii CO au discutat alte chestiuni cu privire la concursul pentru suplinirea funcţiei de director al televiziunii IPNA Compania „Teleradio-Moldova”.

**Durata şedinţei:** 16:00-19:25.

**Au semnat:**

1. Eugeniu RÎBCA \_\_\_\_\_\_\_Preşedintele Consiliului de Observatori

2. Viorica BOGATU \_\_\_\_\_\_ Secretarul şedinţei Consiliului de Observatori

3. Aurelia PERU-BALAN \_\_\_\_\_\_\_\_\_\_\_\_

4. Vitalie ŢAPEŞ \_\_\_\_\_\_\_\_\_\_\_\_\_\_\_\_\_\_\_

5. Raisa LOZINSCHI-HADEI \_\_\_\_\_\_\_\_\_

6. Viorica MEŞINĂ-PRODAN \_\_\_\_\_\_\_\_